Carinici su pronašli ilegalnu mesnicu u mjestu Sekulići u Žumberku blizu granice sa Slovenijom.

– Hrvatski državljanin je u mjestu Sekulići obrađivao i prerađivao meso, a da pritom svoju djelatnost nije registrirao kod nadležnog tijela ili prijavio poreznim tijelima – izvijestila je Carina na svojim internetskim stranicama.

Uništit će se 5 tona mesa

Dodaju da je muškarcu "izrečeno usmeno rješenje kojim se zabranjuje obavljanje neregistrirane djelatnosti obrade i prerade mesa te će protiv odgovorne osobe biti podnesen prekršajni nalog".

– Veterinarska inspekcija iz svoje nadležnosti utvrdila je kršenje odredbi Zakona o higijeni i mikrobiološkim kriterijima za hranu te radi otklanjanja neposredne opasnosti, nadležni inspektori donijeli su rješenje o neškodljivom uklanjanju hrane životinjskog podrijetla, mesa u količini od 4855 kg – pišu iz Carine.

Ilegalna mesnica otkrivena je u jučerašnjoj akciji carinskih službenika Odjela za mobilne jedinice Zagreb, u suradnji s veterinarskim inspektorima Ministarstva poljoprivrede, Službe veterinarske inspekcije.

>>Otkad je počela afera sa salmonelom, svi traže domaća jaja i piletinu

>>'U Hrvatsku se može uvesti i prodavati meso zamrznuto i 40 godina, a da se ne prekrši ni jedan hrvatski zakon!'